Diari Oficial de la Generalitat Valenciana


Sumari del DOGV 8324, del 25-06-2018 (2018/6160)

ACORD de 15 de juny de 2018, del Consell, pel qual s'autoritza una transferència de crèdit del capítol 2 al 4 del programa 313.40, Diversitat funcional, de la Vicepresidència i Conselleria d'Igualtat i Polítiques Inclusives per import de 548.284,67 euros. Expedient 16.010/18-051.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8324

Data del DOGV
:   25-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6160


Data del document
:   15-06-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 15 de juny de 2018, del Consell, pel qual s'autoritza una transferència de crèdit del capítol 2 al 4 del programa 313.40, Diversitat funcional, de la Vicepresidència i Conselleria d'Igualtat i Polítiques Inclusives per import de 548.284,67 euros. Expedient 16.010/18-051. [2018/6160]  
Tenint en compte l'interés públic que concorre en l'atenció al sector de població de persones amb diversitat funcional especialment vulnerable, i tenint en compte la pròxima extinció del contracte del servei de gestió integral del Centre Específic de Malalts Mentals d'Albocàsser, es considera adequada i convenient la provisió d'aquest servei mitjançant gestió directa o mitjans propis a través de l'Institut Valencià d'Atenció Social i Sanitària (IVASS), atenent a:  
  
- L'article 44 bis de la Llei 5/1997, de 25 de juny, pel qual es regula el sistema de serveis socials en l'àmbit de la Comunitat Valenciana, que estableix com a forma de provisió d'aquest servei mitjançant gestió directa o mitjans propis, que a més serà la forma de provisió preferent.  
  
- El Decret 7/2013, de 4 de gener, del Consell, pel qual s'aprova el Reglament d'organització i funcionament de l'Institut esmentat, que estableix entre les seues funcions la gestió de centres i serveis especialitzats per a persones amb discapacitat o en situació de dependència.  
  
- La disposició addicional novena, de la Llei 21/2017, de 28 de desembre, de mesures fiscals de gestió administrativa i financera i d'organització de la Generalitat que preveu els efectes en matèria de personal, de l'extinció del contracte de gestió integral de centres de titularitat pública en l'àmbit de diversitat funcional, i disposa que la Generalitat, a través de l'Institut Valencià d'Atenció Social i Sanitària (IVASS), se subrogarà en la condició d'ocupador que les empreses contractades tinguen, per no resultar convenient per a l'interés públic en aquest sector de població especialment vulnerable, sobre el qual l'administració té una especial responsabilitat, una gestió indirecta del servei públic de naturalesa contractual.  
Per això, la Vicepresidència i Conselleria d'Igualtat i Polítiques Inclusives proposa incrementar la línia de transferència X4987, «IVASS-Finançament operacions corrents», del capítol 4 del programa 313.40, Diversitat funcional, per import de 548.284,67 euros, mitjançant la transferència dels crèdits previstos en el capítol 2 del programa esmentat per al manteniment del centre des de la data de finalització de la pròrroga fins al final de l'exercici 2018.  
A aquest efecte i en virtut del que es disposa en els articles 21 i 23 de la Llei 22/2017, de 29 de desembre, de pressupostos de la Generalitat per a l'exercici 2018, a proposta del conseller d'Hisenda i Model Econòmic, el Consell, prèvia deliberació, en la reunió de 15 de juny de 2018,  
  
  
ACORDA  
  
Primer  
Autoritzar una minoració de crèdit en l'aplicació 51.84.71.577.49.0 per import de 548.284,67 euros.  
  
Segon  
Autoritzar un augment de crèdit en l'aplicació 61.56.47.012.74.8 per import de 548.284,67 euros, destinat a incrementar, en l'annex de transferències corrents del programa 313.40, Diversitat funcional, la dotació de la línia X4987, segons el detall següent:  
  
Tercer  
Com a conseqüència, de l'increment de crèdit de la línia de transferència X4987, s'autoritza la modificació del pressupost de l'Institut Valencià d'Atenció Social i Sanitària, com tot seguit s'indica:  
  
a) Pressupost d'ingressos:  
  
Capítols Dotació inicial Modificació Dotació actual  
III 96.000,00 96.000,00  
IV 55.428.136,86 211.606,67 24.277.634,67  
V 1.500.000,00 1.500.000,00  
VII 2.350.000,00 2.350.000,00  
Total 37.809.930,82 741.794,67 46.850.843,67  
  
  
b) Pressupost de despeses:  
  
Capítols Dotació inicial Modificació Dotació actual  
I 72.263.045,42 618.453,36 36.072.032,36  
II 8.049.930,00 90.468,31 8.140.398,31  
IV 69.600,00 69.600,00  
VI 2.350.000,00 2.350.000,00  
Total 37.017.829,11 222.810,67 93.740.145,67»  
  
  
  
València, 15 de juny de 2018  
  
La consellera secretària,  
MÓNICA OLTRA JARQUE